Σιθωνία

right|thumb|300px|Η θέση της Σιθωνίας στον χάρτη της Ελλάδας.
right|thumb|300px|Σιθωνία: Η ακτογραμμή της Βουρβουρούς.
μικρογραφία|267x267εσ|Ο Άθως από την Τρανή Αμμούδα.
Η **Σιθωνία** είναι χερσόνησος του νομού Χαλκιδικής και αποτελεί την λεγόμενη μεσαία χερσόνησο από τις τρεις του νομού. Η χερσόνησος της Σιθωνίας χαρακτηρίζεται από γραφικές περιοχές με έντονο ανάγλυφο και τις οργανωμένες ή απομονωμένες παραλίες της, καθώς και δάση πεύκου που χαρακτηρίζουν το τοπίο της. Σύμφωνα με την μυθολογία, το όνομα της περιοχής δόθηκε από τον μυθικό βασιλιά της Θράκης Σίθωνα.

## Γεωγραφία
Την χερσόνησο περιβάλλουν ο Σιγγιτικός κόλπος στα ανατολικά (σήμερα γνωστό ως Κόλπος Αγίου Όρους) και ο Τορωναίος κόλπος στα δυτικά (σήμερα γνωστό ως Κόλπος Κασσάνδρας). Το βουνό όρος Ίταμος (ή Λόγγος) με ψηλότερο σημείο στα 753 μέτρα βρίσκεται στο κέντρο της χερσονήσου. Ανάμεσα στα πολλά μέρη της Σιθωνίας, είναι η αρχαία πόλη, το κάστρο και η εκκλησία του Αγίου Αθανασίου στη Τορώνη, οι ανεμόμυλοι στη Συκιά και η εκκλησία του 16ου αιώνα στη Νικήτη. Η Νικήτη αποτελεί και την έδρα του δήμου Σιθωνίας. Το Πόρτο Κουφό είναι ο μεγαλύτερος όρμος και το πιο φυσικά ασφαλές λιμάνι στην Ελλάδα, που μνημονεύεται από τον Θουκυδίδη ως ο "*Κωφός λιμήν*" των αρχαίων Ελλήνων. Μεγαλύτερος οικισμός είναι ο Νέος Μαρμαράς, που βρίσκεται στην μέση της χερσονήσου και είναι το κυριότερο εμπορικό κέντρο της περιοχής. Εκεί βρίσκεται και η μεγάλη ξενοδοχειακή μονάδα του Πόρτο Καρράς. Στον μυχό της χερσονήσου βρίσκεται η περιοχή Καρτάλια, όπου βρίσκονται μερικές από τις πιο γνωστές παραλίες, όπως το Αζάπικο, η Τριστινίκα, ο Κόρακας, ο Μαραθιάς, το Καλαμίτσι, το Κριαρίτσι κ.ά.. Στην άλλη πλευρά βρίσκουμε τον ημιορεινό οικισμό της Συκιάς με την παραλία της, την τουριστική Σάρτη, την Βουρβουρού και τον Όρμο Παναγιάς, που βρίσκεται στη αρχή της χερσονήσου.

## Προστατευόμενη τοποθεσία
Το μεγαλύτερο μέρος της χερσονήσου, από τη Βουρβουρού μέχρι το νότιο άκρο, συνολικής έκτασης 233,34 τ.χλμ., είναι προστατευόμενος βιότοπος του Natura 2000. Η βλάστηση περιλαμβάνει κυρίως δάση χαλέπιων πεύκων και μαύρων πεύκων στην κεντρική ορεινή περιοχή, ενώ τα πεδινά έχουν θαμνώδη βλάστηση (φρύγανα). Η περιοχή είναι σημαντική για τη μετανάστευση και την αναπαραγωγή αρκετών προστατευόμενων ειδών της ορνιθοπανίδας, με συμπεριλαμβανόμενα: θαλασσοκόρακες, σταυραετοί, σπιζαετοί, χρυσογέρακα και κιτρινοσουσουράδες.

## Φωτοθήκη

Αρχείο:Sykia.jpg|Παραλία Καλαμιτσίου.
Αρχείο:Nikiti,IMG1 0324-B.jpg|Πανοραμική άποψη της Νικήτης.
Αρχείο:EliaBeach.jpg|Παραλία Ελιάς.
Αρχείο:OrmosPanagiasView.jpg|Ορμός Παναγιάς.
Αρχείο:SunriseInVourvourou.jpg|Ανατολή του ηλίου στη Βουρβουρού.
Αρχείο:Ο Άθως από την παραλία Καβουρότρυπες.jpg|Ο Άθως από την παραλία Καβουρότρυπες.
Αρχείο:Ο Άθως απέναντι από την παραλία Κριαρίτσι.jpg|Ο Άθως απέναντι από την παραλία Κριαρίτσι.
Αρχείο:Ο όρμος της Σάρτης.jpg|Ο όρμος της Σάρτης.
Αρχείο:Παραλία Κληματαριά στον όρμο της Συκιάς.jpg|Παραλία Κληματαριά στον όρμο της Συκιάς.
Αρχείο:Όρμος στην παραλία Κληματαριάς.jpg

Αρχείο:Παραλία Κριαρίτσι.jpg|Παραλία Κριαρίτσι.
Αρχείο:Παραλία στον όρμο της Συκιάς.jpg|Παραλία στον όρμο της Συκιάς.
Αρχείο:Σιθωνία.jpg


## Παραπομπές


## Εξωτερικοί σύνδεσμοι
* 

Κατηγορία:Δήμος Σιθωνίας
Κατηγορία:Χαλκιδική
Κατηγορία:Χερσόνησοι της Ελλάδας